**Tájékoztatás a 2022. január 1-től alkalmazandó hívásvégződtetési díjakkal kapcsolatban**

Közzétéve: 2021. december 14.

Mint ahogyan arról a Nemzeti Média- és Hírközlési Hatóság korábban már tájékoztatást adott ([Tájékoztatás az Európai Unióban bevezetésre kerülő új szabályozásról a hívásvégződtetési díjakkal kapcsolatban](https://nmhh.hu/cikk/219975/Tajekoztatas_az_Europai_Unioban_bevezetesre_kerulo_uj_szabalyozasrol_a_hivasvegzodtetesi_dijakkal_kapcsolatban)), az Európai Bizottságnak az Unió egészében egységes maximális mobil hívásvégződtetési díj és az Unió egészében egységes maximális vezetékes hívásvégződtetési díj meghatározásáról szóló, 2021/654 felhatalmazáson alapuló rendeletében (a továbbiakban: „**Rendelet**”) foglaltakat 2021. július 1-től valamennyi, Magyarországon hívásvégződtetési szolgáltatást nyújtó szolgáltató köteles alkalmazni.

A Rendelet előírásai értelmében ezeket a díjakat évente felül kell vizsgálni és január 1-ig aktualizálni kell.

1. A vezetékes hívásvégződtetési díj tekintetében

A Rendelet 5. cikk (1) bekezdése szerint hatályos vezetékes hívásvégződtetési díj maximális mértékét (0,07 eurócent/perc) a Rendelet 3. cikk (3) bekezdése alapján felül kell vizsgálni, és 2022. január 1-jéig aktualizálni kell az Európai Központi Bank által az Európai Unió Hivatalos Lapjában szeptember 1-jén, október 1-jén és november 1-jén közzétett referencia-árfolyamok legutóbbi átlagának felhasználásával.

**Fentiek alapján a Hatóság számításai szerint a vezetékes hívásvégződtetési díj 2022. január 1-től alkalmazandó maximális értéke (az első 4 tizedesjegyre számítva): 0,2494 Ft/perc\*.**

2. A mobil hívásvégződtetési díj tekintetében

A Rendelet 4. cikk (4) bekezdése szerint 2022. január 1-től módosul az alkalmazandó mobil hívásvégződtetési díj maximális mértéke, ami 0,47 eurócent/perc lesz.

**Forintban kifejezve az 1.) pontban leírt átváltási módszernek megfelelően a Hatóság számításai szerint a mobil hívásvégződtetési díj 2022. január 1-től alkalmazandó maximális értéke (az első 4 tizedesjegyre számítva): 1,6747 Ft/perc\*.**

**Felhívjuk a tisztelt szolgáltatók figyelmét, hogy a Rendelet közvetlenül hatályos és alkalmazandó az Unió tagországaiban minden, hívásvégződtetési szolgáltatást nyújtó szolgáltató számára, ugyanakkor a Hatóság a szolgáltatók által alkalmazott díjak Rendeletnek való megfelelőségét hatósági eljárásban bármikor ellenőrizheti.**

**Megjegyzés:**

\*A nagykereskedelmi hívásvégződtetési díjak számítása a Rendeletben foglalt 0,07 €centes, illetve 0,47 €centes díj forintra történő átváltásával történt, amihez a Rendelet előírásai szerint az Európai Központi Bank által az Európai Unió Hivatalos Lapjában közzétett, alábbi referencia-árfolyamokat vettük figyelembe:

* 2021. szeptember 1-én közzétett árfolyam (augusztus 31-re vonatkozóan): 348,80 Ft/€;
* 2021. október 1-én közzétett árfolyam (szeptember 30-ra vonatkozóan): 360,19 Ft/€;
* 2021. november 3-án közzétett árfolyam (október 29-re vonatkozóan): 360,00 Ft/€;

amelyek átlaga: 356,33 Ft/€.

A díjak maximális értéke pedig az alábbi számítások eredménye:

* vezetékes hívásvégződtetési díj (az első 4 tizedesjegyre számítva): 0,07\*356,33/100 = 0,2494 Ft;
* mobil hívásvégződtetési díj (az első 4 tizedesjegyre számítva): 0,47\*356,33/100 = 1,6747 Ft.

**Tájékoztatás a 2023. január 1-től alkalmazandó hívásvégződtetési díjakról**

Közzétéve: 2022. november 14.

A Nemzeti Média- és Hírközlési Hatóság (a továbbiakban: „**Hatóság**”) 2021. évben kiadott tájékoztatása szerint az Európai Bizottságnak az Unió egészében egységes maximális mobil hívásvégződtetési díj és az Unió egészében egységes maximális vezetékes hívásvégződtetési díj meghatározásáról szóló, 2021/654 felhatalmazáson alapuló rendeletében (a továbbiakban: „**Rendelet**”) foglaltakat 2021. július 1-től valamennyi, Magyarországon hívásvégződtetési szolgáltatást nyújtó szolgáltató is köteles alkalmazni. Az egységes maximális mobil- és az egységes maximális vezetékes hívásvégződtetési díjakat évente felül kell vizsgálni és január 1-ig aktualizálni kell a Rendeletben foglaltak szerint.

A díjak aktuális felülvizsgálata kapcsán a Nemzeti Média- és Hírközlési Hatóság az alábbi tájékoztatást teszi közzé.

1. A vezetékes hívásvégződtetési díj tekintetében

A Rendelet 5. cikk (1) bekezdése szerint hatályos vezetékes hívásvégződtetési díj maximális mértékét (0,07 eurócent/perc) a Rendelet 3. cikk (3) bekezdése alapján felül kell vizsgálni, és 2023. január 1-jéig aktualizálni kell az Európai Központi Bank által az Európai Unió Hivatalos Lapjában 2022. szeptember 1-jén, 2022. október 1-jén és 2022. november 1-jén közzétett referencia-árfolyamok legutóbbi átlagának felhasználásával.

**Fentiek alapján a Hatóság számításai szerint a vezetékes hívásvégződtetési díj 2023. január 1-től alkalmazandó forintban kifejezett maximális értéke (az első 4 tizedesjegyre számítva): 0,2880 Ft/perc\*.**

2. A mobil hívásvégződtetési díj tekintetében

**Az alkalmazandó mobil hívásvégződtetési díj maximális értéke a Rendelet 4. cikk (2) c) bekezdése szerint 2023. január 1-től 0,4 eurócent/percre módosul.**

**Az 1.) pontban leírt átváltási módszernek megfelelően a Hatóság számításai szerint a mobil hívásvégződtetési díj 2023. január 1-től alkalmazandó forintban kifejezett maximális értéke (az első 4 tizedesjegyre számítva) 1,6461 Ft/perc\*.**

**Felhívjuk a tisztelt szolgáltatók figyelmét, hogy a Rendelet közvetlenül hatályos és alkalmazandó az Unió tagországaiban minden, hívásvégződtetési szolgáltatást nyújtó szolgáltató számára.**

**A Hatóság a szolgáltatók által alkalmazott díjak Rendeletnek való megfelelőségét hatósági eljárásban ellenőrizheti.**

**Megjegyzés:**

\*A nagykereskedelmi hívásvégződtetési díjak számítása a Rendeletben foglalt 0,07 eurócentes, illetve 0,4 eurócentes díj forintra történő átváltásával történt, amihez a Rendelet előírásai szerint az Európai Központi Bank által az Európai Unió Hivatalos Lapjában közzétett, alábbi referencia-árfolyamokat vettük figyelembe:

* 2022. szeptember 1-én közzétett árfolyam (augusztus 31-re vonatkozóan): 402,80 Ft/Euró;
* 2022. október 3-án közzétett árfolyam (szeptember 30-ra vonatkozóan): 422,18 Ft/Euró;
* 2022. november 3-án közzétett árfolyam (október 31-re vonatkozóan): 409,65 Ft/Euró;

amelyek átlaga: 411,54 Ft/Euró.

A díjak maximális értéke az alábbi számítások eredményeként adódik:

* vezetékes hívásvégződtetési díj (az első 4 tizedesjegyre számítva):
0,07\*411,54/100 = 0,2880 Ft/perc;
* mobil hívásvégződtetési díj (az első 4 tizedesjegyre számítva):
0,4\*411,54/100 = 1,6461 Ft/perc.

**Tájékoztatás a 2024. január 1-től alkalmazandó hívásvégződtetési díjakról**

Közzétéve: 2023. november 10.

A Nemzeti Média- és Hírközlési Hatóság (a továbbiakban: „**Hatóság**”) 2021. évben kiadott tájékoztatása szerint az Európai Bizottságnak az Unió egészében egységes maximális mobil hívásvégződtetési díj és az Unió egészében egységes maximális vezetékes hívásvégződtetési díj meghatározásáról szóló, 2021/654 felhatalmazáson alapuló rendeletében (a továbbiakban: „**Rendelet**”) foglaltakat 2021. július 1-től valamennyi, Magyarországon hívásvégződtetési szolgáltatást nyújtó szolgáltató is köteles alkalmazni. Az egységes maximális mobil- és az egységes maximális vezetékes hívásvégződtetési díjakat évente felül kell vizsgálni és január 1-ig aktualizálni kell a Rendeletben foglaltak szerint.

A díjak aktuális felülvizsgálata kapcsán a Nemzeti Média- és Hírközlési Hatóság az alábbi tájékoztatást teszi közzé.

1. A vezetékes hívásvégződtetési díj tekintetében

A Rendelet 5. cikk (1) bekezdése szerint hatályos vezetékes hívásvégződtetési díj maximális mértékét (0,07 eurócent/perc) a Rendelet 3. cikk (3) bekezdése alapján felül kell vizsgálni, és 2024. január 1-jéig aktualizálni kell az Európai Központi Bank által az Európai Unió Hivatalos Lapjában 2023. szeptember 1-jén, 2023. október 1-jén és 2023. november 1-jén közzétett referencia-árfolyamok átlagának felhasználásával.

**Fentiek alapján a Hatóság számításai szerint a vezetékes hívásvégződtetési díj 2024. január 1-től alkalmazandó forintban kifejezett maximális értéke (az első 4 tizedesjegyre számítva): 0,2687 Ft/perc\*.**

2. A mobil hívásvégződtetési díj tekintetében

**Az alkalmazandó mobil hívásvégződtetési díj maximális értéke a Rendelet 4. cikk (1) bekezdése szerint 2024. január 1-től 0,2 eurócent/percre módosul.**

**Az 1.) pontban leírt átváltási módszernek megfelelően a Hatóság számításai szerint a mobil hívásvégződtetési díj 2024. január 1-től alkalmazandó forintban kifejezett maximális értéke (az első 4 tizedesjegyre számítva): 0,7678 Ft/perc\*.**

**Felhívjuk a tisztelt szolgáltatók figyelmét, hogy a Rendelet közvetlenül hatályos és alkalmazandó az Unió tagországaiban minden, hívásvégződtetési szolgáltatást nyújtó szolgáltató számára.**

**Továbbá felhívjuk a tisztelt szolgáltatók figyelmét arra is, hogy a fenti díjak 2024. január 1-jétől a moldovai hívószámokról kezdeményezett hívásokra is alkalmazandók, tekintettel arra, hogy a Moldovai Nemzeti Szabályozó Hatóság (ANCRETI) döntése értelmében 2024. január 1-jétől a Moldovai Köztársaságban hívásvégződtetést nyújtó szolgáltatók is kötelesek alkalmazni a Rendelet 4. és 5. cikkében foglalt díjakat.**

**A Hatóság a szolgáltatók által alkalmazott díjak Rendeletnek való megfelelőségét hatósági eljárásban ellenőrizheti.**

**Megjegyzés:**

\*A nagykereskedelmi hívásvégződtetési díjak számítása a Rendeletben foglalt 0,07 eurócentes, illetve 0,2 eurócentes díj forintra történő átváltásával történt, amihez a Rendelet előírásai szerint az Európai Központi Bank által az Európai Unió Hivatalos Lapjában közzétett, alábbi referencia-árfolyamokat vettük figyelembe:

* 2023. szeptember 1-jén közzétett árfolyam (augusztus 31-re vonatkozóan): 380,13 Ft/Euró;
* 2023. október 2-án közzétett árfolyam (szeptember 29-re vonatkozóan): 389,50 Ft/Euró;
* 2023. november 3-án közzétett árfolyam (október 31-re vonatkozóan): 382,13 Ft/Euró;

amelyek átlaga: 383,92 Ft/Euró.

A díjak maximális értéke az alábbi számítások eredményeként adódik:

vezetékes hívásvégződtetési díj (az első 4 tizedesjegyre számítva):

* 0,07\*383,92/100 = 0,2687 Ft/perc;

mobil hívásvégződtetési díj (az első 4 tizedesjegyre számítva):

* 0,2\*383,92/100 = 0,7678 Ft/perc.